CELEX: 62006TJ0064
Language: el
Date: 2012-03-06 00:00:00
Title: Απόφαση του Γενικού Δικαστηρίου (τέταρτο τμήμα) της 6ης Μαρτίου 2012.#FLS Plast A/S κατά Ευρωπαϊκής Επιτροπής.#Ανταγωνισμός — Συμπράξεις — Αγορά των πλαστικών βιομηχανικών σάκων — Απόφαση με την οποία διαπιστώνεται παράβαση του άρθρου 81 ΕΚ — Διάρκεια της παραβάσεως — Πρόστιμα — Σοβαρότητα της παραβάσεως — Ελαφρυντικές περιστάσεις — Συνεργασία κατά τη διοικητική διαδικασία — Αναλογικότητα — Εις ολόκληρον ευθύνη — Αρχή non bis in idem.#Υπόθεση T‑64/06.

Απόφαση του Γενικού Δικαστηρίου (τέταρτο τμήμα)της 6ης Μαρτίου 2012 —FLS Plast κατά Επιτροπής
      (Υπόθεση T‑64/06)
      «Ανταγωνισμός — Συμπράξεις — Αγορά των πλαστικών βιομηχανικών σάκων — Απόφαση με την οποία διαπιστώνεται παράβαση του άρθρου 81 ΕΚ — Διάρκεια της παραβάσεως — Πρόστιμα — Σοβαρότητα της παραβάσεως — Ελαφρυντικές περιστάσεις — Συνεργασία κατά τη διοικητική διαδικασία — Αναλογικότητα — Εις ολόκληρον ευθύνη — Αρχή non bis in idem»
      1.                     Ανταγωνισμός — Κανόνες της Ένωσης — Παραβάσεις — Καταλογισμός — Μητρική εταιρία και θυγατρικές — Οικονομική ενότητα — Κριτήρια
            εκτιμήσεως — Τεκμήριο ασκήσεως αποφασιστικής επιρροής από τη μητρική εταιρία επί των θυγατρικών που της ανήκουν εξ ολοκλήρου
            — Υποχρεώσεις όσον αφορά την απόδειξη βαρύνουσες την εταιρία που επιθυμεί να ανατρέψει το τεκμήριο αυτό (Άρθρο 81 § 1 ΕΚ)
            (βλ. σκέψεις 26-31, 52-55, 65, 76)
      2.                     Ανταγωνισμός — Συμπράξεις — Συμμετοχή σε συναντήσεις επιχειρήσεων που είχαν ως αντικείμενο τη νόθευση του ανταγωνισμού — Περίσταση
            επιτρέπουσα, ελλείψει αποστασιοποιήσεως σε σχέση με τις ληφθείσες αποφάσεις, να συναχθεί η συμμετοχή στη συναφή σύμπραξη —
            Εκπρόσωπος επιχειρήσεως ο οποίος δεν την ενημέρωσε για τον αντίθετο προς τον ανταγωνισμό χαρακτήρα των συναντήσεων — Δεν ασκεί
            επιρροή (Άρθρο 81 § 1 ΕΚ) (βλ. σκέψεις 68-69)
      3.                     Ανταγωνισμός — Πρόστιμα — Εκτίμηση σε συνάρτηση με την ατομική συμπεριφορά της επιχειρήσεως — Μη επιβολή κυρώσεως σε άλλον
            επιχειρηματία — Δεν ασκεί επιρροή (Άρθρο 81 § 1 ΕΚ· κανονισμός 1/2003 του Συμβουλίου, άρθρο 23 § 2) (βλ. σκέψη 88)
      4.                     Ανταγωνισμός — Πρόστιμα — Ύψος — Καθορισμός — Κριτήρια — Επιχείρηση μεταβιβασθείσα πολλάκις κατά τη διάρκεια της παραβάσεως
            — Διαδοχή πλειόνων μητρικών εταιριών — Επιβολή σε κάθε μητρική εταιρία του ίδιου ποσού εκκινήσεως — Εις ολόκληρον ευθύνη των
            μητρικών εταιριών για συνολικό ποσό που υπερβαίνει το ποσό του προστίμου που επιβλήθηκε στη θυγατρική — Επιτρέπεται (Άρθρο 81
            § 1 ΕΚ· κανονισμός 1/2003 του Συμβουλίου, άρθρο 23 § 2· ανακοίνωση 98/C 9/03 της Επιτροπής) (βλ. σκέψεις 99-102)
      5.                     Ανταγωνισμός — Πρόστιμα — Ύψος — Καθορισμός — Κριτήρια — Σοβαρότητα της παραβάσεως — Ελαφρυντικές περιστάσεις — Επιχείρηση
            που επέδειξε παθητική συμπεριφορά ή μιμήθηκε άλλες επιχειρήσεις — Κριτήρια εκτιμήσεως (Άρθρο 81 § 1 ΕΚ· κανονισμός 1/2003
            του Συμβουλίου, άρθρο 23 § 2· ανακοίνωση 98/C 9/03 της Επιτροπής, σημείο 3, πρώτη περίπτωση) (βλ. σκέψεις 124-127)
      6.                     Ανταγωνισμός — Πρόστιμα — Ύψος — Καθορισμός — Μέγιστο ύψος — Υπολογισμός — Κύκλος εργασιών που λαμβάνεται υπόψη — Σωρευτικός
            κύκλος εργασιών τον οποίο πραγματοποιεί το σύνολο των εταιριών που απαρτίζουν την οικονομική οντότητα η οποία ενεργεί ως επιχείρηση
            — Όρια (Άρθρο 81 § 1 ΕΚ· κανονισμός 1/2003 του Συμβουλίου, άρθρο 23 § 2· ανακοίνωση 98/C 9/03 της Επιτροπής, σημείο 5) (βλ.
            σκέψεις 135-138, 140)
      7.                     Ανταγωνισμός — Πρόστιμα — Ύψος — Καθορισμός — Κριτήρια — Αποτρεπτικός χαρακτήρας — Αποτρεπτικό αποτέλεσμα τόσο έναντι της αυτουργού
            της παραβάσεως επιχειρήσεως όσο και έναντι των τρίτων — Δυνατότητα επιβολής προστίμου σε επιχείρηση που δεν δραστηριοποιείται
            πλέον στη συγκεκριμένη αγορά κατά τον χρόνο της εκδόσεως της αποφάσεως (Άρθρο 81 § 1 ΕΚ· κανονισμός 1/2003 του Συμβουλίου,
            άρθρο 23 § 2) (βλ. σκέψεις 146-147)
      8.                     Ανταγωνισμός — Πρόστιμα — Ύψος — Καθορισμός — Μη επιβολή προστίμου ή μείωσή του σε αντάλλαγμα της συνεργασίας της κατηγορουμένης
            επιχειρήσεως — Προϋποθέσεις — Μητρική εταιρία και θυγατρικές — Χωριστή εκτίμηση της συνεργασίας των επιχειρήσεων αυτών (Άρθρο 81
            § 1 ΕΚ· κανονισμός 1/2003 του Συμβουλίου, άρθρο 23 § 2· ανακοίνωση 96/C 207/04 της Επιτροπής, τίτλος Δ, σημείο 2) (βλ. σκέψεις 163-166,
            168-176)
      Αντικείμενο 
      
         
               Κυρίως, αίτημα μερικής ακυρώσεως της αποφάσεως C(2005) 4634 τελικό της Επιτροπής, της 30ής Νοεμβρίου 2005, σχετικά με διαδικασία
                  εφαρμογής του άρθρου 81 [ΕΚ] (υπόθεση COMP/F/38.354 — Βιομηχανικοί σάκοι), και, επικουρικώς, αίτημα μειώσεως του προστίμου
                  που επιβλήθηκε στην προσφεύγουσα με την εν λόγω απόφαση.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει την απόφαση C(2005) 4634 της Επιτροπής, της 30ής Νοεμβρίου 2005, σχετικά με διαδικασία εφαρμογής του άρθρου 81 [ΕΚ]
                     (υπόθεση COMP/F/38.354 — Βιομηχανικοί σάκοι), καθόσον και στο μέτρο που η FLS Plast A/S κρίθηκε, με την εν λόγω απόφαση, υπεύθυνη
                     για την ενιαία και διαρκή παράβαση στην οποία αναφέρεται το άρθρο 1, παράγραφος 1, της αποφάσεως αυτής, όσον αφορά το χρονικό
                     διάστημα από τις 31 Δεκεμβρίου 1990 έως τις 31 Δεκεμβρίου 1991. 
                  
               
            
         
                  2)
               
               
                  
               
               
                  	Ορίζει σε 14,45 εκατομμύρια ευρώ το ποσό του προστίμου για την καταβολή του οποίου η FLS Plast ευθύνεται εις ολόκληρον βάσει
                     του άρθρου 2, στοιχείο στ΄, της αποφάσεως C(2005) 4634. 
                  
               
            
         
                  3)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  4)
               
               
                  
               
               
                  	Η Ευρωπαϊκή Επιτροπή και η FLS Plast φέρουν τα δικαστικά έξοδά τους.